**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2020 M. GEGUŽĖS 29 D. SPRENDIMO NR. 5TS-362 „DĖL COVID-19 LIGOS SUKELTŲ PADARINIŲ LAZDIJŲ RAJONO SAVIVALDYBĖJE POVEIKIO MAŽINIMO TRUMPALAIKIŲ VEIKSMŲ PLANO PATVIRTINIMO“ PAKEITIMO**

2020 m. spalio 29 d. Nr. 34-560

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba n u s p r e n d ž i a,

Pakeisti COVID-19 ligos sukeltų padarinių Lazdijų rajono savivaldybėje poveikio mažinimo trumpalaikių veiksmų planą, patvirtintą Lazdijų rajono savivaldybės tarybos 2020 m. gegužės 29 d. sprendimu Nr. 5TS-362 „Dėl COVID-19 ligos sukeltų padarinių Lazdijų rajono savivaldybėje poveikio mažinimo trumpalaikių veiksmų plano patvirtinimo“ pakeitimo“, ir išdėstyti jį nauja redakcija (pridedama).

Savivaldybės merė Ausma Miškinienė

Gediminas Giedraitis, tel. 8 613 83 291

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2020 M. GEGUŽĖS 29 D. SPRENDIMO NR. 5TS-362 „DĖL COVID-19 LIGOS SUKELTŲ PADARINIŲ LAZDIJŲ RAJONO SAVIVALDYBĖJE POVEIKIO MAŽINIMO TRUMPALAIKIŲ VEIKSMŲ PLANO PATVIRTINIMO“ PAKEITIMO“**

**PROJEKTO**

**AIŠKINAMASIS RAŠTAS**

2020-10-05

Lazdijų rajono savivaldybės tarybos sprendimo projektas ,,Dėl Lazdijų rajono savivaldybės tarybos 2020 m. gegužės 29 d. sprendimo Nr. 5TS-362 „Dėl COVID-19 ligos sukeltų padarinių Lazdijų rajono savivaldybėje poveikio mažinimo trumpalaikių veiksmų plano patvirtinimo“ pakeitimo“ parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

Projekto tikslas – patikslinti COVID-19 ligos sukeltų padarinių Lazdijų rajono savivaldybėje poveikio mažinimo trumpalaikių veiksmų planą, patikslinant plane pateiktą nevyriausybinių organizacijų sąvoką (patikslinamas veiksmo pavadinimas „Skirti finansinę paramą įkurti naujas, paslaugoms teikti skirtas darbo vietas bendruomeninėse organizacijose“), patikslinant numatytų veiksmų vertinimo kriterijų planuojamas pasiekti reikšmes (veiksmo „Nerinkti vietinės rinkliavos už prekybą ir paslaugų teikimą viešose vietose karantino trukmės laikotarpį po karantino pabaigos“ vertinimo kriterijaus planuojamą reikšmę nurodant „70“), patikslinant dalies veiksmų vykdymo būdo aprašymus (nurodant, kad pateikti prašymai ir jų dalinis kompensavimas bus svarstomi administracijos direktoriaus įsakymu sudarytos komisijos posėdžiuose pagal patvirtintą savivaldybės administracijos direktoriaus įsakymu patvirtintą tvarkos aprašą), taip pat patikslinant dalies veiksmų pavadinimus juos detalizuojant (pvz., patikslinant veiksmo, skirto kompensuoti savivaldybės bendruomeninėms organizacijoms komunalinių paslaugų teikimo išlaidas karantino laikotarpiu pavadinimą, nurodant konkrečias paslaugų rūšis; patikslinant veiksmo, skirto iš dalies kompensuoti verslo subjektų esamų darbo vietų išsaugojimo karantino laikotarpiu išlaidas, pavadinimą, detalizuojant gavėjus pagal teisinę formą bei nurodant papildomas sąlygas), taip pat atliekant kitus patikslinimus siekiant detalizuoti plano vykdymą.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyr. specialistas Gediminas Giedraitis.

Strateginio planavimo ir investicinių Gediminas Giedraitis

projektų valdymo skyriaus vyr. specialistas